ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ

ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ

**ΔΙΕΡΓΑΣΙΑ EΣΔΠ**

**Ρ.1 ΠΟΛΙΤΙΚΗ ΔΙΑΣΦΑΛΙΣΗΣ ΠΟΙΟΤΗΤΑΣ**

Περιεχόμενα

[1. ΑΝΤΙΚΕΙΜΕΝΟ ΔΙΕΡΓΑΣΙΑΣ 3](#_Toc170129978)

[2. ΔΕΔΟΜΕΝΑ ΕΙΣΟΔΟΥ ΔΙΕΡΓΑΣΙΑΣ 3](#_Toc170129979)

[3. ΔΕΔΟΜΕΝΑ ΕΞΟΔΟΥ ΔΙΕΡΓΑΣΙΑΣ 4](#_Toc170129980)

[4. ΔΙΑΔΙΚΑΣΙΕΣ ΤΗΣ ΔΙΕΡΓΑΣΙΑΣ 4](#_Toc170129981)

[5. ΔΕΙΚΤΕΣ ΑΠΟΤΕΛΕΣΜΑΤΙΚΟΤΗΤΑΣ ΤΗΣ ΔΙΕΡΓΑΣΙΑΣ 4](#_Toc170129982)

[6. ΜΕΘΟΔΟΙ ΕΛΕΓΧΟΥ ΤΗΣ ΔΙΕΡΓΑΣΙΑΣ 4](#_Toc170129983)

[7. ΕΝΕΡΓΕΙΕΣ ΒΕΛΤΙΩΣΗΣ ΤΗΣ ΔΙΕΡΓΑΣΙΑΣ 4](#_Toc170129984)

# ΑΝΤΙΚΕΙΜΕΝΟ ΔΙΕΡΓΑΣΙΑΣ

1.1 Σκοπός της Πολιτικής Ποιότητας του Γεωπονικού Πανεπιστημίου Αθηνών είναι η συνεχής και συστηματική διασφάλιση, βελτίωση και ενίσχυση της ποιότητας όλων των συνιστωσών του έργου του.

1.2 Η Πολιτική αυτή περιλαμβάνει συγκεκριμένες δράσεις διασφάλισης ποιότητας, με στόχο την δημιουργία ενός πλαισίου, εντός του οποίου οφείλουν να λειτουργούν οι ακαδημαϊκές και διοικητικές μονάδες του Γεωπονικού Πανεπιστημίου Αθηνών. Συνεπώς, η Πολιτική Διασφάλισης Ποιότητας εκφράζει την συστηματική, δομημένη και συνεχή προσήλωση του Γεωπονικού Πανεπιστημίου Αθηνών στην παροχή εκπαίδευσης, έρευνας και λοιπών υπηρεσιών υψηλής ποιότητας, αναγνωρίζοντας ότι την πρωταρχική ευθύνη για την διασφάλιση της ποιότητας φέρει το ίδιο το Ίδρυμα.

1.3 Η επιτυχής εφαρμογή και διαχείριση της Πολιτικής Ποιότητας αναμένεται να επιφέρει τα παρακάτω αποτελέσματα:

1. Ενίσχυση του κύρους και της διεθνούς αναγνωρισιμότητας όλων των τίτλων σπουδών του Γεωπονικού Πανεπιστημίου Αθηνών.
2. Ενίσχυση της ποιότητας των ακαδημαϊκών δραστηριοτήτων, με στόχο την βελτίωση της επίδοσης των φοιτητών.
3. Αύξηση της ικανοποίησης και της εμπιστοσύνης των φορέων της εργασίας και της κοινωνίας προς τις γνώσεις, τις ικανότητες και τις δεξιότητες των αποφοίτων του Γεωπονικού Πανεπιστημίου Αθηνών.
4. Βελτίωση της ανταγωνιστικής θέσης του Γεωπονικού Πανεπιστημίου Αθηνών, σε σχέση με άλλα ομοταγή Ιδρύματα εσωτερικού και εξωτερικού.
5. Ενίσχυση της ποιότητας και της ποσότητας των ερευνητικών δράσεων του Γεωπονικού Πανεπιστημίου Αθηνών.
6. Ενίσχυση της κουλτούρας ποιότητας μέσα στο Ίδρυμα.

# ΔΕΔΟΜΕΝΑ ΕΙΣΟΔΟΥ ΔΙΕΡΓΑΣΙΑΣ

Ως δεδομένα εισόδου λογίζονται στοιχεία και αποτελέσματα διαδικασιών, όπως ενδεικτικά:

* Η στρατηγική του Γεωπονικού Πανεπιστημίου Αθηνών.
* Η τελευταία έκθεση εξωτερικής αξιολόγησης του Γεωπονικού Πανεπιστημίου Αθηνών από την ΕΘΑΑΕ.
* Οι τελευταίες εκθέσεις εξωτερικής αξιολόγησης των Τμημάτων του Γεωπονικού Πανεπιστημίου Αθηνών από την ΕΘΑΑΕ.
* Οι εκθέσεις πιστοποίησης των ΠΣ του Γεωπονικού Πανεπιστημίου Αθηνών από την ΕΘΑΑΕ.
* Η έκθεση πιστοποίησης του ΕΣΔΠ του Γεωπονικού Πανεπιστημίου Αθηνών από την ΕΘΑΑΕ.
* Οι αποφάσεις της Συγκλήτου του Γεωπονικού Πανεπιστημίου Αθηνών σχετικά με την διασφάλιση ποιότητας.
* Σχετικά πρότυπα και οδηγίες της ΕΘΑΑΕ για την διασφάλιση ποιότητας, καθώς και σχετικά πρότυπα και οδηγίες ευρωπαϊκών φορέων και οργανισμών διασφάλισης ποιότητας (ENQA, EUA, EQAF κ.λπ.).
* Λοιπά συναφή στοιχεία, όπως καθορίζονται και εμπλουτίζονται δυναμικά με απόφαση της Συγκλήτου, ύστερα από εισήγηση της ΜΟΔΙΠ.

# ΔΕΔΟΜΕΝΑ ΕΞΟΔΟΥ ΔΙΕΡΓΑΣΙΑΣ

Η Πολιτική Ποιότητας του Γεωπονικού Πανεπιστημίου Αθηνών.

# ΔΙΑΔΙΚΑΣΙΕΣ ΤΗΣ ΔΙΕΡΓΑΣΙΑΣ

**Διαδικασία Δ.1.1**: Σχεδιασμός, έγκριση, αναθεώρηση και αξιολόγηση της Πολιτικής Ποιότητας

# ΔΕΙΚΤΕΣ ΑΠΟΤΕΛΕΣΜΑΤΙΚΟΤΗΤΑΣ ΤΗΣ ΔΙΕΡΓΑΣΙΑΣ

Στους δείκτες αποτελεσματικότητας συμπεριλαμβάνονται πρωτίστως ποσοτικοί αλλά και ποιοτικοί δείκτες, ώστε να παρέχονται αξιόλογες και αξιόπιστες πληροφορίες και να εξάγονται συγκριτικά μετρήσιμα συμπεράσματα, τόσο για τον έλεγχο όσο και για την εκ των υστέρων αξιολόγηση, όπως ενδεικτικά:

* Πλήθος ακαδημαϊκών μονάδων/υπηρεσιών που συμμετέχουν στην εφαρμογή της Πολιτικής Ποιότητας
* Πλήθος βελτιώσεων που επιτεύχθηκαν στην λειτουργία του Γεωπονικού Πανεπιστημίου Αθηνών, στο πλαίσιο της εφαρμογής της Πολιτικής Ποιότητας
* Πλήθος πιστοποιημένων ΠΠΣ/ΠΜΣ/ΠΔΣ
* Ποσοστό (θετικής ή αρνητικής) μεταβολής της θέσης του Γεωπονικού Πανεπιστημίου Αθηνών σε διεθνείς πίνακες κατάταξης.

# ΜΕΘΟΔΟΙ ΕΛΕΓΧΟΥ ΤΗΣ ΔΙΕΡΓΑΣΙΑΣ

Οι μέθοδοι ελέγχου επιλέγονται με στόχο την διασφάλιση της αποτελεσματικής εφαρμογής και της επίτευξης των στόχων του Γεωπονικού Πανεπιστημίου Αθηνών, στο πλαίσιο της υλοποιούμενης Πολιτικής Ποιότητας, και διεξάγονται ενδεικτικά:

* μέσω της ανασκόπησης του ΕΣΔΠ από την Διοίκηση
* μέσω της εσωτερικής αξιολόγησης του ΕΣΔΠ
* μέσω της μέτρησης των δεικτών αποτελεσματικότητας της Διεργασίας.

# ΕΝΕΡΓΕΙΕΣ ΒΕΛΤΙΩΣΗΣ ΤΗΣ ΔΙΕΡΓΑΣΙΑΣ

* Ανατροφοδότηση της Πολιτικής Ποιότητας από πιθανές βελτιώσεις του ΕΣΔΠ
* Ανατροφοδότηση από πιθανές αναθεωρήσεις της Στρατηγικής του Γεωπονικού Πανεπιστημίου Αθηνών
* Ανατροφοδότηση της Πολιτικής Ποιότητας από τα αποτελέσματα της ανασκόπησης του ΕΣΔΠ